open-index/open-wikipedia-markdown huggingface dataset:
Cola nitida

***Cola nitida*** on puulaji koolapuiden (*Cola*) suvussa malvakasvien (*Malvaceae*) heimossa. Se kasvaa luontaisena läntisessä Afrikassa. Lajia viljellään sen kolapähkinöiksi kutsuttujen siementen vuoksi. Kolapähkinöitä saadaan myös lähisukuisesta koolapuusta (*Cola acuminata*), eikä eri lajeista saatujen kolapähkinöiden välillä useinkaan tehdä eroa.

## Kuvaus

*Cola nitida* on keskikokoinen puu. Se kasvaa noin 25 metriä korkeaksi. Latvus on yleensä avoimen leveä. Runko voi usein olla oksaton 8–20 metrin korkeuteen. Kaarna on harmahtavaa ja pitkittäin uurteista.

Lehdet ovat yksinkertaisia, ehyitä ja ruodillisia. Lehtien nahkeapintainen lehtilapa on teräväkärkisen soikea, keskimäärin noin 16 senttimetriä pitkä ja noin 5 senttimetriä leveä. Lehdet ovat kiinnittyneet vuorottaisesti. Lehtiä kasvaa tyypillisesti vain lähellä oksien kärkiä.

Kukat kehittyvät viuhkomaisiin kukintoihin lehtihankoihin. Kukat ovat terälehdettömiä, ja niiden tavallisesti valkoinen tai kellertävä kehä muodostuu yleensä viisiliuskaisesta verhiöstä. Kukat jakaantuvat yksineuvoisiin hedekukkiin ja kaksineuvoisiin kukkiin. Hedekukissa heteet ovat osittain yhteenkasvaneet yksittäiseksi tukuksi. Kaksineuvoisissa kukissa heteet kasvavat sikiäimen ympärillä rengasmaisesti. Kaksineuvoisissa kukissa on yleensä viisi emin luottia.

Hedelmä on suurehko, pinnaltaan vihreä kota. Se muodostuu 1–6 enimmillään noin 13 senttimetriä pitkästä emin vartalosta. Jokaiseen emin vartalon muodostamaan liuskaan on kiinnittynyt 4–10 siementä. Siementen väri vaihtelee punaisesta valkoiseen. *Cola nitidalla* on tavallisesti kaksi sirkkalehteä.

## Levinneisyys ja elinympäristö
*Cola nitida* kasvoi alun perin luontaisena Länsi-Afrikan rannikolla Sierra Leonen ja Beninin välisellä alueella. Ihmiset ovat levittäneet lajia jo pitkään, ja nykyisin lajia kasvatetaan laajalti tropiikissa.

*Cola nitida* kasvaa useimpien muiden koolapuiden tavoin trooppisissa alankometsissä, joissa on tyypillisesti pitkä sadekausi ja joiden vuoden keskilämpötila vaihtelee 23 ja 28 celsiusasteen välillä.

## Käyttö
*Cola nitidan* kolapähkinöiksi kutsuttuja siemeniä pureskellaan sellaisenaan sekä käytetään ruokien ja juomien valmistuksessa. Myös lähisukuisen koolapuun siemeniä käytetään samoin, eikä lajien siementen välillä useinkaan tehdä eroa. Koolapuuta on pidettykin joskus *Cola nitidan* synonyyminä. Yleensä ne kuitenkin luokitellaan kahdeksi eri lajiksi.

## Lähteet
Koolapuu

**Koolapuu** (*Cola acuminata*) on puulaji koolapuiden (*Cola*) suvussa malvakasvien (*Malvaceae*) heimossa. Se kasvaa luontaisena Afrikan länsi- ja keskiosissa. Koolapuuta pidetään joskus lähisukuisen lajin *[[Cola nitida]]* synonyyminä, mutta yleisesti näitä pidetään kuitenkin kahtena erillisenä lajina. Kumpaakin lajia viljellään niiden kolapähkinöiksi kutsuttujen siementen vuoksi.

## Kuvaus

Koolapuu on keskikokoinen puu. Se voi kasvaa noin 30 metriä korkeaksi, mutta jää yleensä 10–20-metriseksi. Runko on usein oksainen lähes tyveen asti. Oksat ovat tavallisesti kohenevia ja tiheään haaroittuneita. Kaarna on harmahtavaa ja vanhemmiten korkkimaista.

Lehdet ovat yksinkertaisia, ehyitä ja ruodillisia. Lehtilapa on nahkeapintainen, soikea tai vastapuikea ja tyvestään pyöristynyt. Se on keskimäärin noin 16 senttimetriä pitkä ja noin 5 senttimetriä leveä. Lehdet ovat yleensä kaartuneita tai vastakkaisesti taittuneita, harvoin suoria. Lehtiä kasvaa yleensä vain lähellä oksien kärkiä.

Kukat kasvavat vaihtelevan kokoisissa kukinnoissa. Kukkien valkoinen tai kellertävä kehä on avoimen kuppimainen. Kukat jakaantuvat yksineuvoisiin hedekukkiin ja kaksineuvoisiin kukkiin, joita kasvaa tavallisesti samassa puussa.

Hedelmä on suurehko, pinnaltaan ruskehtava kota. Se muodostuu useasta perättömästä, enimmillään noin 20 senttimetriä pitkästä emin vartalosta. Koolapuulla on tavallisesti 3–4 sirkkalehteä, joskus kuusikin.

## Levinneisyys

Koolapuu esiintyy luontaisena Länsi- ja Keski-Afrikassa Nigeriasta Gaboniin. Ihmiset ovat levittäneet lajia jo vuosisatoja ja nykyisin koolapuita kasvaa laajalti tropiikissa.

## Elinympäristö
Koolapuu kasvaa useimpien muiden suvun lajien tavoin trooppisissa alankometsissä, joiden vuoden keskilämpötila vaihtelee 23 ja 28 celsiusasteen välillä.

## Käyttö

Koolapuun kolapähkinöiksi kutsuttuja siemeniä pureskellaan sellaisenaan sekä käytetään ruokien ja juomien valmistuksessa. Lähisukuisen *Cola nitida* -lajin siemeniä käytetään samoin, eikä lajien siementen välillä useinkaan tehdä eroa. Koolapuuta pidetäänkin joskus *Cola nitidan* synonyyminä.  Yleisesti nämä kuitenkin luokitellaan kahdeksi erilliseksi lajiksi.

## Lähteet

## Aiheesta muualla
*iNaturalist: ''Cola acuminata''
*ITIS: ''Cola acuminata'' 
*UniProt: Taxonomy - ''Cola acuminata'' 
*Global Biodiversity Information Facility (GBIF): ''Cola acuminata'' 
*United States Department of Agriculture (USDA): ''Cola acuminata'' 
*Dr. Duke's Phytochemical and Ethnobotanical Databases: ''Cola acuminata''  
*Centre for Agriculture and Biosciences International (CABI): ''Cola acuminata'' (cola)
Haley Reinhart

**Haley Reinhart** (s. 9. syyskuuta 1990 Wheeling, Illinois) on yhdysvaltalainen laulaja ja lauluntekijä. Hän tuli tunnetuksi ''American Idol'' -kilpailun 10. kaudelta, jolla hän sijoittui kolmanneksi. Reinhart julkaisi ensimmäisen levynsä *[[Listen Up!]]* vuoden 2012 toukokuussa. Albumi sai hyviä arvosteluita, ja se nousi julkaisuviikollaan Yhdysvalloissa Billboard 200 -listan sijalle 17. Reinhartin toinen albumi *Better* julkaistiin 29. huhtikuuta 2016.

## Varhainen elämä

Reinhart syntyi Wheelingissä Illinois’ssa 9. syyskuuta 1990. Hänen vanhempansa ovat muusikoita, ja  Haley lauloi nuorena vanhempiensa cover-yhtyeessä. Hän opiskeli lukion jälkeen jazzia Harper Collegessa. Reinhartilla on sisko nimeltä Angie.

## American Idol

Reinhart yritti *[[American Idol]]iin* ensimmäisen kerran vuonna 2010, mutta ei selvinnyt jatkoon alkukarsinnoista. Vuonna 2011 hän yritti uudelleen ja sijoittui lopulta koko kilpailun kolmanneksi. 

Muun muassa Adam Lambert ja Tom Hanks kertoivat kannattavansa Reinhartia *Idolissa*.

## Musiikkiura Idolin jälkeen

American Idolin jälkeen Reinhart teki levytyssopimuksen Interstate Records -yhtiön kanssa, ja hänen debyyttilevynsä *Listen Up!* julkaistiin 22. toukokuuta 2012. Levy on neo soul- ja R&B-vaikutteinen, ja sillä on vaikutteita Adelen, Duffyn ja Amy Winehousen musiikista. Reinhart kirjoitti itse lähes kaikki albumin kappaleet ja äänitti ne yleensä samana päivänä. Levyä myytiin Yhdysvalloissa sen julkaisuviikolla 20&nbsp;000 kappaletta, ja se debytoi Billboard 200 -listan sijalla 17. Albumi sai hyviä arvosteluja muun muassa AllMusicilta ja *[[The New York Times]]ilta*. Loppuvuonna 2012 Interstate Records katkaisi sopimuksensa Reinhartin kanssa.

Lokakuussa 2015 Reinhart julkaisi cover-version Elvis Presleyn kappaleesta ”Can't Help Falling in Love. Huhtikuussa 2016 hän julkaisi singlen ”Better” sekä samannimisen albumin. Albumi julkaistiin yhtiöiden ole ja red dot kautta.

## Diskografia
* *Listen Up!* (2012)
* *Better* (2016)
* *What's That Sound?* (2017)
* *Lo-Fi Soul* (2019)

## Lähteet

## Aiheesta muualla

* Haley Reinhartin Twitter-tili
Marlene Moses

**Marlene Inemwin Moses** (s. 1961 Nauru) on naurulainen diplomaatti ja poliitikko. Hänestä tuli vuonna 2005 maansa pysyvä YK-edustaja. Hän oli tätä aiemmin toiminut vuodesta 2003 siellä varaedustajana. Hän opiskeli Canberrassa sekä Melbournessa, Australiassa, ja aloitti diplomaattisen uransa vuonna 1983. Hän on naimaton.

Moses toimi Naurun sisäministerinä vuosina 1999–2000 ja terveysministerinä 2000–2003. Hänet valittiin Alliance of Small Island Statesin puhemieheksi vuosina 2009–2011 virassa olleen Dessima Williamsin seuraajana.

## Lähteet
Kakuma

**Kakuma** on kaupunki Kenian luoteisosassa noin sadan kilometrin päässä Etelä-Sudanista. Kaupungissa sijaitsevan pakolaisleirin runsaasta 100&nbsp;000 pakolaisesta lähes puolet on somalialaisia. Loput ovat etupäässä sudanilaisia ja eteläsudanilaisia.

## Lähteet
Jane Jimmy Chigiyal

**Jane Jimmy Chigiyal** (s. 3. huhtikuuta 1967) on mikronesialainen diplomaatti. Hänestä tuli joulukuussa 2011 maansa pysyvä YK-edustaja. Hän aloitti työskentelyn Mikronesian liittovaltion ulkoministeriön palveluksessa vuonna 1991 ja toimi vuosina 2009–2011 varaulkoministerinä. Chigiyal on saanut kandidaatin arvon julkishallinnossa Kalifornian osavaltionyliopistosta Chicosta 1990 ja maisterin arvon kansainvälisissä suhteissa ja kaupassa Monash-yliopistosta Australiasta.

Chigiyal on Mikronesian liittovaltion ensimmäinen naispuolinen suurlähettiläs. Hän on naimisissa.

## Lähteet
Scandinavian Music Groupin diskografia

Tämä artikkeli on **[[Scandinavian Music Group]]in diskografiasta**.

## Studioalbumit

## Kokoelmat

## Singlet

## Musiikkivideot
* *Minne katosi päivät* (2002 – ohj. Pasi Pauni)
* *Ei mun oo hyvä olla yksin* (2002 – ohj. Tommi Mattila)
* *100 km Ouluun* (2004 – ohj. Tommi Mattila)
* *Hölmö rakkaus* (2006 – ohj. Arto Tuohimaa)
* *Ylpeä sydän* (2006 – ohj. Arto Tuohimaa)
* *Vieläkö soitan banjoa?* (2007 – ohj. Arto Tuohimaa)
* *Kaunis Marjaana* (2011 – ohj. Oskari Sipola)
* *Montreal* (2011 – ohj. Joel Melasniemi)
* *Omenankukan terälehtiä* (2011 – ohj. Joel Melasniemi)
* *Omenankukan terälehtiä (Alternative version)* (2011 – ohj. Joel Melasniemi)
* *Melkein kuin uusi* (2011 – ohj. Joel Melasniemi)
* *Mustarastas lauloi ooh la laa* (2011)
* *Ruotsiin ja takaisin* (2011 – ohj. Joel Melasniemi)
* *Balladi 1* (2013 – ohj. Terhi Kokkonen & Joel Melasniemi)
* *Ei paniikkia* (2013 – ohj. Terhi Kokkonen & Joel Melasniemi)
* *Nuorukainen* (2014 – ohj. Terhi Kokkonen & Joel Melasniemi)
* *Terminal 2* (2014 – ohj. Terhi Kokkonen)
* *Helena* (2014)
* *Suurin rakkaus* (2015 – ohj. Terhi Kokkonen)
* *Lopulta olemme kuitenkin yksin* (2018 – ohj. Arto Tuohimaa)
* *Ikuinen ystävä* (2022 – ohj. Paola Suhonen)

## Kappaleet
* Luettelo Scandinavian Music Groupin kappaleista

## Lähteet
Sampo Lassila

**Sampo Tapani Lassila** on suomalainen kontrabasisti, säveltäjä ja tuottaja. Valmistuttuaan Sibelius-Akatemiasta hän on työskennellyt poikkeuksellisen monipuolisesti eri musiikinlajien parissa suomalaisessa musiikkielämässä.

Lassilan uran tärkeisiin yhtyeisiin ovat kuuluneet muun muassa oma yhtye Sampo Lassila Narinkka, Hongisto-Tapio Quartet, Hugrimen, Edward Vesala Sound & Fury, Krakatau, Free Okapi, Eero Hämeenniemen Nada -yhtye, Doina Klezmer, Zagros-kamariensemble, Avanti! ja Sinfonia Lahti.

Musiikillisesti Lassila on keskittynyt erityisesti modernin jazzin, uuden etno­musiikin, improvisoidun musiikin ja kamari­musiikin saroille, joiden parissa hän on toiminut useissa suomalaisen musiikin huippuyhtyeissä muusikkona, säveltäjänä, sovittajana ja yhtyeliiderinä.

Kaikkiaan Lassilan diskografiaan kuuluu noin 95 albumia, joista Sampo Lassila Narinkka -yhtyeen *Suomiklezmer*-albumi on hänen profiililevynsä musiikintekijänä. Sillä levyllä hän esiintyy sekä säveltäjänä, sovittajana, tuottajana että muusikkona soittaen useita soittimia.

Lassila on esiintynyt laajasti Suomessa sekä useimmissa Euroopan maissa, Venäjällä,  Kiinassa, Japanissa, Meksikossa, Beninissä,Yhdysvalloissa, Argentiinassa, Brasiliassa ja Intiassa. Säveltäjänä Lassilan teosluetteloon kuuluu noin 90 teosta sooloteoksista erilaisiin yhtyekokoonpanoihin aina sinfoniaorkesteriin asti. Hän on säveltänyt musiikkia myös tanssiteoksiin, erityisesti koreografi Tommi Kitin teoksiin sekä dokumenttielokuviin.

## Yhtyeet

* Hongisto-Tapio Quartet 1983–1986
* Hugrimen 1983–1985
* Jukka Perko Quartet 1986
* Edward Vesala Sound & Fury 1986–1987
* Krakatau 1986–1991
* Sinfonia Lahti 1993–
* Free Okapi 1994–
* Zagros kamariensemble 1994–
* Avanti! 1995–2005
* Eero Hämeenniemen Nada 1996–
* Doina Klezmer 1995–
* Kaski 1995–
* Sound & Fury Tribute Band 2011–
* Sampo Lassila Narinkka 2011– 

## Valikoituja levytyksiä

* Sampo Lassila Narinkka: Suomiklezmer 2012 (World Music Charts Europe 4 th in Top20 February 2013 and March 2013)
* Sampo Lassila Narinkka: In Strange Lands - Vierailla mailla 2016 (WMCE  Top 20)
* Sampo Lassila Narinkka: East-Helsinki Suite 2024 (WMCE Top 30)
* Free Okapi: Lieke 2012
* Zagros: Zagros 2008 (YLE Vuoden levy 2008)
* Doina Klezmer: Nomada 2004 (Teostopalkintoehdokkuus 2004)
* Nada: Twins 2001
* Doina Klezmer: Sorja Tanz 2001
* Nada: Nada 1998
* Krakatau: Alive 1990
* Krakatau: Ritual 1986

Sinfonia Lahden muusikkona noin 75 albumia, joista muun muassa Gramophone-palkintoja. Sibeliuksen orkesteriteosten kokonaislevytys.

## Lähteet
Lullaby of Broadway

”**Lullaby of Broadway**” on Harry Warrenin säveltämä ja Al Dubinin sanoittama musiikkikappale vuoden 1934 elokuvasta *[[Valkoinen rapsodia]]* (). Kappaleen esitti elokuvassa Wini Shaw ja se palkittiin parhaan laulun Oscar-palkinnolla.

Elokuvan tuotantovaiheessa Warner Bros. -yhtiön Jack Warner ei pitänyt kappaleen sanoituksesta ja halusi, että melodia esitettäisiin toisilla sanoilla. Warren kieltäytyi vaihtamasta sanoitusta ja tarjoutui jopa säveltämään kokonaan uuden kappaleen uusilla sanoilla voidakseen pitää Dubinin sanoituksen ”Lullaby of Broadwayn” melodiassa. Laulaja Al Jolson piti kappaleesta ja pyysi Warnerilta lupaa käyttää sitä omassa elokuvassaan *[[Casino de Paris]]* (engl. *Go into Your Dance*). *Valkoisen rapsodian* ohjaaja Busby Berkeley ei suostunut luopumaan kappaleesta, ja lopulta Warner suostui kappaleen käyttöön elokuvassa alkuperäisellä sanoituksella.

## Lähteet
Hu Chunhua

**Hu Chunhua** () on kiinalainen poliitikko ja Guangdongin maakunnan korkein edustaja kommunistisessa puolueessa. Hu seurasi virassa Wang Yangia joulukuussa 2012. Hu toimi samassa virassa Sisä-Mongolian maakunnassa ennen siirtymistä Guangdongiin.

## Lähteet
Bara (Svedala)

**Bara** on taajama Etelä-Ruotsissa Svedalan kunnassa. Taajama kuuluu Skånen lääniin ja Skånen historialliseen maakuntaan. Vuoden 2010 lopussa taajamassa oli 3 444 asukasta. Bara oli aikaisemmin samannimisen Baran kunnan keskustaajama, mutta kunta liitettiin Svedalan kuntaan vuonna 1977.


Kuva:Karta_över_Bara.png|Baran taajaman kartta.


## Väestönkehitys

## Lähteet
Raymond B. Egan

**Raymond B. Egan** (14. marraskuuta 1890 Windsor – 13. lokakuuta 1952 Westport) oli kanadalaissyntyinen populaarimusiikin sanoittaja. Kaksivuotiaana Yhdysvaltoihin muuttanut Egan opiskeli Michiganin yliopistossa ja muutti vuonna 1920 New Yorkiin sanoittamaan musiikkia Broadway-näytelmiin. Hän työskenteli muun muassa Walter Donaldsonin, Ted Fio Riton, Harry Tierneyn, Richard Whitingin ja Gus Kahnin kanssa.

Eganin Broadway-näytelmiin kuuluvat muun muassa *Robinson Crusoe, Jr.*, *Silks and Satins* ja *Holka Polka*. Hän sanoitti kappaleita myös elokuviin kuten *[[Paramount on Parade]]* (1930), *[[Punatukkainen Lilli]]* (1932) ja *[[Naisten suosikki]]* (1933).

Raymond Egan kuoli Westportissa, Connecticutissa, vuonna 1952.

## Lähteet

## Aiheesta muualla
Alex Stalock

**Alexander Joseph Stalock** (s. 28. heinäkuuta 1987 Saint Paul, Minnesota, Yhdysvallat) on yhdysvaltalainen uransa lopettanut jääkiekkomaalivahti.

## Pelaajaura
Stalock pelasi Minnesota-Duluthin yliopistojoukkueessa kolme vuotta ennen ammattilaisuraansa.

1. helmikuuta 2011 Stalock teki NHL-debyyttinsä, kun hänet vaihdettiin Antti Niemen tilalle. Hän pelasi ottelussa 29 minuuttia ja 47 sekuntia. Hän torjui kaikki yhdeksän laukausta, kun San Jose Sharks voitti Phoenix Coyotesin 5–3. Pian lyhyen debyyttinsä jälkeen Stalock lähetettiin farmijoukkue Worcester Sharksiin. 4. helmikuuta ottelussa Manchester Monarchsia vastaan Dwight Kingin luistin viilsi Stalockin polvea, jonka seurauksena Stalock joutui olemaan loppukauden 2010–2011 sivussa. Hänen hermonsa jouduttiin korjaamaan leikkauksella ja hänellä meni kuukausia kuntoutuksessa. Stalock teki paluun 21. tammikuuta 2012, jolloin hän oli aloittavana maalivahtina San Josen ECHL:ssä pelaavassa farmijoukkue Stockton Thunderissa. Kuuden Stocktonissa pelatun kauden jälkeen Stalock kutsuttiin takaisin Worcesteriin.

10. heinäkuuta 2013 San Jose ja Stalock solmivat yhden vuoden jatkosopimuksen. Syyskuussa 2013 hänet valittiin NHL:ään varamaalivahdiksi kaudeksi 2013–2014. Stalock oli ensimmäisen kerran urallaan aloittavana maalivahtina 27. lokakuuta, jolloin torjui 38 laukausta, kun San Jose voitti 5–2 -lukemin Ottawa Senatorsin.

16. tammikuuta 2014 Stalock pelasi NHL-uransa ensimmäisen nollapelin torjumalla kaikki laukaukset 3–0 -voitossa Florida Panthersista. 27. tammikuuta Stalock teki San Josen uuden seuraennätyksen pitämällä maalinsa puhtaana 178 minuuttia ja 55 sekuntia putkeen. Edellinen ennätys oli 7 minuuttia ja 37 sekuntia vähemmän nollan pitäneen Evgeni Nabokovin nimissä. Stalock pääsi 28. huhtikuuta 2014 pelaamaan ensimmäisen kerran aloittavana maalivahtina pudotuspeleissä Los Angeles Kingsiä vastaan. 24. helmikuuta 2016 Stalock kaupattiin yhdessä Ben Smithin ja vuoden 2018 ehdollisen 4. kierroksen varausvuoron kanssa Toronto Maple Leafsiin vaihdossa James Reimeriin sekä Jeremy Moriniin.

Heinäkuussa 2016 Stalock teki vapaana agenttina Minnesota Wildin kanssa yksivuotisen ja 650 000 dollarin arvoisen sopimuksen.

Helmikuussa 2017 Stalock solmi Minnesotan kanssa kahden vuoden mittaisen ja 1,3 miljoonan dollarin arvoisen jatkosopimuksen.

Tammikuussa 2019 Stalock solmi Minnesotan kanssa kolmen vuoden mittaisen ja 2,355 miljoonan dollarin arvoisen jatkosopimuksen.

Helmikuussa 2021 Stalock siirtyi Minnesotasta waivers-listan kautta Edmonton Oilersiin.

Maaliskuussa 2022 Oilers kauppasi Stalockin San Jose Sharksiin.

Elokuussa 2023 Stalock teki vapaana agenttina Anaheim Ducksin kanssa yksivuotisen ja 800 000 dollarin arvoisen sopimuksen.

## Tilastot

## Lähteet
* 
* 

### Viitteet
Dadaab

**Dadaab** on kaupunki Kenian koillisosassa noin sadan kilometrin päässä Somalian rajasta. Dabaabissa on pakolaisleiri, jossa on lähes 470&nbsp;000 pakolaista. Suurin osa on tullut Somaliasta.

## Lähteet

## Aiheesta muualla
Edward Eliscu

**Edward Eliscu** (2. huhtikuuta 1902 New York – 18. kesäkuuta 1998 Newton) oli yhdysvaltalainen sanoittaja, näytelmäkirjailija, näyttelijä ja musiikkituottaja. Hän sanoitti uransa aikana kappaleita Broadway-näytelmiin ja yli 40 elokuvaan.

Tunnetuimpiin Eliscun sanoittamista elokuvista kuuluu *[[Carioca (elokuva)|Carioca]]* (), jonka pääosaa esitti Fred Astaire ja jonka kappale ”Carioca” oli parhaan laulun Oscar-ehdokkaana. Hän teki käsikirjoituksen muun muassa elokuviin *[[Continental – hupainen avioero]]* (1933), *[[Kesälesken harha-askel]]* (1947) ja *[[Three Husbands]]* (1950). Hän työskenteli urallaan useiden säveltäjien kanssa, mukaan lukien Jay Gorney, Johnny Green, Gus Kahn ja Vernon Duke.

Eliscu toimi American Guild of Authors and Composers -yhdistyksen puheenjohtajana vuodesta 1968 vuoteen 1973. Hänet valittiin Songwriters Hall of Fameen vuonna 1975.

## Lähteet
Carioca

**Carioca** () on portugalinkielinen termi, jolla tarkoitetaan Rio de Janeiron syntyperäistä asukasta. Termillä voidaan viitata myös seuraaviin asioihin:
**[[Carioca (elokuva)|Carioca]]* (), yhdysvaltalainen musikaalielokuva vuodelta 1933
**”Carioca”, elokuvassa esitetty musiikkikappale
*Campeonato Carioca, brasilialainen jalkapallosarja
*José Carioca, hahmo Aku Ankka -sarjakuvissa.
Lindö

**Lindö** on taajama Norrköpingin kunnassa Ruotsissa. Se kuuluu Itä-Götanmaan lääniin ja Itä-Götanmaan historialliseen maakuntaan. Taajama sijaitsee Itämeren lahden Bråvikenin länsipäässä sen etelärannalla. Lindö sijaitsee vain viiden kilometrin päässä Norrköpingin kaupungin muodostamasta taajamasta. Vuoden 2010 lopussa Lindössä oli 4 915 asukasta.

Alueella on Lindön kappeli ja pienvenesatama. Rakennuskanta koostuu omakotitaloista, ja Lindö onkin Norrköpingin esikaupunki. Lindö jaetaan viiteen osaan, jotka ovat:
* Abborreberg
* Berga
* Rönntorp
* Långtorp
* Lindö

## Väestönkehitys

## Lähteet

## Aiheesta muualla
Landskronan museo

**Landskronan museo** on Ruotsissa Landskronassa sijaitseva museo, joka esittelee alueen historiaa. Se sijaitsee vuosina 1751–1760 rakennetussa Adolf Fredrikin kasarmitalossa Raatihuoneentorin laidalla. Perusnäyttelyiden lisäksi museossa on noin 15 vaihtuvaa näyttelyä vuosittain.

## Lähteet

## Aiheesta muualla

* Museon kotisivut
Lyckselen metsämuseo

**Lyckselen metsämuseo** on Ruotsissa Lyckselen kunnassa sijaitseva museo. Museossa on esillä näyttelyitä esimerkiksi metsätalouden historiasta aikojen kuluessa, kokoelma saamelaisiin liittyviä esineitä ja moottorisahoja.

## Lähteet

## Aiheesta muualla

* Museon kotisivut
Falsterbon museo

**Falsterbon museo** on Ruotsissa Vellingen kunnan Falsterbossa sijaitseva museo, joka esittelee alueen historiaa. Siitä huolehtii Falsterbonäsets Museiförening -niminen yhdistys. Yhdistys on perustettu vuonna 1930 ja aluksi museo sijaitsi Falsterbon vanhan torin laidalla, kunnes nykyinen rakennus valmistui vuonna 1940.

## Lähteet

## Aiheesta muualla
* Falsterbonäsets Museiförening
Preemraff Lysekil

**Preemraff Lysekil** () on Ruotsin suurin öljynjalostamo, joka sijaitsee maan lounaisosissa Lysekilin kunnassa. Öljy-yhtiö Preemin omistama jalostamo sijaitsee syvän ja navigointiin sopivan Bjofjordenin rannalla linnuntietä noin kahdeksan kilometriä Lysekilin kuntakeskuksen pohjoispuolella. Jalostamon on lupa jalostaa enintään 11,4 miljoonaa tonnia öljytuotteita vuodessa ja se pyrkii lähelle tätä tavoitetta.

## Preemraff Lysekilin teollisuussatama ja öljytuotteiden kulku
Preem-yrityksen Lysekilin öljynjalostamolla on oma teollisuussatamansa, johon tuodaan jalostamon tarvitsema raakaöljy ja jonka kautta jalostustuotteet viedään markkinoille. Lupaehtojensa mukaisesti toimien satamaan tuodun raakaöljyn ja pois laivattujen öljynjalostustuotteiden kokonaismäärä voi yltää 20 miljoonan tonnin suuruusluokkaan vuodessa. Tämä merkitsee, että Lysekilin öljynjalostamon satama Bjofjordenissa on usean vuoden ajan ollut rahtimäärältään Ruotsin toiseksi suurin satama.

Satamaan kuuluva öljylaituri on jalostamoalueen länsirannalla. Öljyä sinne tuodaan noin 90 tankkerilla vuosittain, jotka tankkerit voivat olla suuria, jopa 500&nbsp;000 DWT:n supertankkereita. Satamaan saapuvien alusten syväys saa olla enintään 25 metriä; vedensyvyys satama-alueella on 28 metriä. Öljy pumpataan tankkereista jalostamon neljään 200&nbsp;000 kuutiometrin raakaöljyn kalliovarastoon. Niistä öljyä pumpataan tarpeen mukaan maanpinnalla oleviin säiliöihin, joista jalostamiseen käytetty öljy otetaan. Ruotsin valtion varmuusvarastointia varten jalostamoalueella on lisäksi 2,3 miljoonan öljykuution lisävarastoluolat, jotka ovat vajaakäytössä.

Öljynjalostustuotteita varten jalostamolla on yhteensä 750&nbsp;000 kuutiota maanpintasäiliötilaa sekä 187&nbsp;000 kuutiota kalliovarastoja dieselöljyn ja lämmitysöljyn varastoimiseksi. Lisäksi on pienemmät propaanin, butaanin ja propeenin varastosäiliöt. Jalostamon pohjoisrannalla on öljytuotteiden vientilaiturit, yhteensä viisi aluspaikkaa. Jalostamotuotteita viedään satamasta kaikkiaan noin 1&nbsp;700 aluskäynnillä vuosittain.

Jalostamoon on rakennettu vuosina 2012–2014 0,2 miljoonan tonnin vuosituontiin tähtäävä LNG-tuontiterminaali. Nesteytettyä maakaasua käyttämällä yhtiö aikoi vähentää merkittävästi öljynjalostuksen hiilidioksidipäästöjään. Nesteytettyä maakaasua suunniteltiin toimitettavan myös satamaa käyttäville aluksille ja ruotsalaiselle teollisuudelle. LNG-tuontiterminaali otettiin operatiiviseen käyttöön lokakuussa 2014.

## Lähteet

## Aiheesta muualla
*Preem leder omvandlingen till ett hållbart samhälle  (preem.se)
Juan Antonio Anquela

**Juan Antonio Albacete Anquela** (s. 11. syyskuuta 1957 Linares, Espanja) on entinen espanjalainen jalkapalloilija ja nykyinen valmentaja.

Ennen Granadaan siirtymistä vuonna 2012 Anquela valmensi neljä vuotta madridilaisseura Alcorcónia. Granadan jälkeen hän on valmentanut Numanciaa, Huescaa sekä vuodesta 2017 Real Oviedoa.

## Aiheesta muualla
* Juan Antonio Anquelan päävalmentajatilastot BDFutbol-sivustolla
Nässjön rautatiemuseo

**Nässjön rautatiemuseo** on Ruotsin Nässjön kunnassa sijaitseva liikennemuseo. Siellä esitellään Ruotsin rautateiden historiaa, vetureita ja vaunuja. Ratapihalle on rakennettu asemamiljöö 1900-luvun alun tyyliin.

## Lähteet

## Aiheesta muualla
*
Jēkabs Rēdlihs

**Jēkabs Rēdlihs** (s. 29. maaliskuuta 1982 Riika, Latvian SNT, Neuvostoliitto) on latvialainen jääkiekkoilija, joka edustaa Dinamo Riikaa. 

## Ura
Rēdlihs on pelipaikaltaan puolustaja, ja hän ampuu vasemmalta. Columbus Blue Jackets varasi Rēdlihsin NHL:ään numerolla 119 vuonna 2002. Rēdlihs pelaa numerolla 36.
## Yksityiselämä
Rēdlihs on jääkiekkoperheestä, ja hänen veljensä Miķelis Rēdlihs ja Krišjānis Rēdlihs ovat myös jääkiekkoilijoita. He ovat pelanneet yhdessä Latvian jääkiekkomaajoukkueessa.
## Tilastot

## Lähteet
Dzmitryi Mjaleška

**Dzmitryi Viktaravitš Mjaleška** (, ) (s. 8. marraskuuta 1982 Minsk Neuvostoliitto) on valkovenäläinen jääkiekkoilija. Hän on oikea laitahyökkääjä ja käyttää pelinumeroa 19.

## Ura
Meleshko on pelannut urallaan Valko-Venäjän pääsarjaa sekä KHL:lää. Meleshko on pelannut usein Valko-Venäjän maajoukkueessa. Hän on käynyt yhdeksät jääkiekon maailmanmestaruuskilpailut ja lisäksi vuoden 2010 olympialaiset.

## Tilastot

## Lähteet
*
Bajo Cero

**Bajo Cero** on vuonna 2002 perustettu suomalainen maailmanmusiikkiyhtye. Yhtye julkaisi debyyttialbuminsa *Óyela* vuonna 2012.

## Historia
Bajo Cero on perustettu Oulussa vuonna 2002. Yhtyeen kaikilla silloisilla jäsenillä oli taustaa flamencomusiikissa, ja Bajo Ceron ohjelmisto koostuikin ensimmäisten vuosien ajan perinteisestä flamencomusiikista. Myöhemmin yhtye siirtyi oman materiaalin esittämiseen ja laajensi tyylisuuntaansa flamencosta muuhun maailmanmusiikkiin ja populaarimusiikkiin. Yhtye julkaisi debyyttialbuminsa 2012 ja se on soittanut lukuisilla merkittävillä suomalaisfestivaaleilla, kuten Pori Jazz, Ilosaarirock, Provinssirock, Qstock ja Tampereen flamencoviikko.

## Yhtyeen musiikki
Bajo Ceron musiikki pohjautuu flamencoon, mutta yhtye on luonut omanlaisensa soundin, jota he kutsuvat nimellä world fusion. Flamencon lisäksi vaikutteita on otettu muun muassa muusta maailmanmusiikista, rockista ja elektronisesta musiikista.

## Jäsenet
* Anna Murtola, laulu 2002–
* Okko Meinilä, kitara 2002–
* Kili Kauppi, lyömäsoittimet 2002–
* Elina Lehtola, tanssi 2002–
* Antti Rundelin, basso, viulu 2006–
* Juhani Katajamäki, basso, elecronics, turntables 2008–
* Heikki Lindström, rummut 2010–
* Joonas Widenius, kitara 2002–2006

## Julkaisut
* *Óyela* (2012 Impïria Records)

## Lähteet
* http://www.bajoceroband.com 

### Viitteet

## Aiheesta muualla
* Yhtyeen kotisivu
Liselotte Landbeck

**Liselotte Landbeck** (13. tammikuuta 1916 Wien, Itävalta-Unkari – 15. helmikuuta 2013 Quintal, Ranska) oli itävaltalais-belgialainen taito- ja pikaluistelija. Hän teki useita maailmanennätyksiä pikaluistelussa. Taitoluistelussa hän edusti Garmisch-Partenkirchenin talviolympialaisissa 1936 Belgiaa ja sijoittui naisten yksinluistelussa neljänneksi. Lisäksi hän oli muun muassa yksinluistelun kaksinkertainen Itävallan mestari vuosina 1934–1935 ja sai kaksi hopeaa Euroopan-mestaruuskilpailuissa 1934–1935 sekä pronssia vuoden 1934 maailmanmestaruuskilpailuissa.

Landbeck meni naimisiin taitoluistelijakollegansa Robert Verdunin kanssa. Helmikuussa 2011 paljastettiin, että hänellä oli vuosina 1939–1940 ollut myös Leopold III:n kanssa suhde, josta syntyi tytär Ingeborg. Pian lapsen syntymän jälkeen Landbeck ja Verdun erosivat. Landbeck nai toisen belgialaisen, joka adoptoi Ingeborgin. Perhe eli Ruotsissa ja Belgiassa, ja sittemmin tytär muutti Yhdysvaltoihin. Landbeckin kerrottiin helmikuussa 2011 asuvan eteläeurooppalaisessa vanhainkodissa.

## Lähteet
Aleh Antonenka

**Aleh Uladzimiravitš Antonenka** (, , s. 1. heinäkuuta 1971 Minsk, Neuvostoliitto) on valkovenäläinen jääkiekkoilija, pelipaikaltaan oikea laitahyökkääjä. Hän pelasi pitkään niin seura- kuin maajoukkuetasolla. Antonenka tunnetaan nopeakätisenä rangaistuslaukausspesialistina.

## Ura
Antonenka aloitti pääsarjauransa vuonna 1988 Dinamo Minskissä, joka tuolloin pelasi Neuvostoliiton pääsarjaa. Antonenka on pelannut myös Venäjän superliigaa, Valko-Venäjän pääsarjaa sekä KHL:ää. Hän on pelannut useasti Valko-Venäjän jääkiekkomaajoukkueessa, yhteensä 68 ottelua arvokisoissa ja tehnyt niissä 43 tehopistettä. Antonenka lopetti uransa H’K Homelin joukkueessa.

## Lähteet
*
Dream Team Cheerleaders

**Dream Team Cheer­lead­ers** on kilpacheer­lead­ingin erikoisseu­ra, joka tarjoaa mahdollisuuden harrastaa cheerleadingin molempia alalajeja; **cheerleadingia** sekä **cheertanssia,** tyttö- ja sekajoukkueissa.

Jäseniä seurassa on yli 750 ja kaikki joukkueet on jaettu taito- ja ikätason mukaan. Seuran lajivalmennuksesta vastaa yli 60 koulutettua valmentajaa. Lisäksi monipuolista ja laadukasta valmennusta on täydennetty ulkopuolisilla fysiikka- ja akrobatiavalmentajilla.

Dream Teamissa pääpaino on kilpaurheilussa, joten joukkueet osallistuvat lajiliiton kilpailuihin ympäri vuoden. Urheilijapolut suunnitellaan siten, että jokainen harrastaa oman tasoisessa joukkueessa ja nousee taitojen karttuessa korkeammille tasoille. Harrastusmahdollisuuksia seura tarjoaa aina aloittelija- ja harrastetasolta huippu-urheiluun.

Dream Team Dancers on voittanut aikuisten cheertanssisarjassa neljä kertaa peräkkäin Euroopan mestaruuden vuosina 2022–2025.

Dream Team on Suomen Cheerleadingliiton SCL:n jäsen, joka valvoo ja kehittää lajia Suomen sisällä.

## Joukkueet:

### Cheerjoukkueet:
Dream Teamin joukkueet on jaettu iän ja tason mukaan.

### Tanssijoukkueet:

## Aiheesta muualla
*Dream Team Cheerleaders kotisivut
Leftoverture

**Leftoverture** on progressiivista rockia soittavan yhdysvaltalaisen Kansas-yhtyeen neljäs albumi. Se julkaistiin vuonna 1976 ja uudelleen vuonna 2001, cd-formaatissa. Albumi on yksi yhtyeen tunnetuimpia ja levyn aloituskappale "Carry On Wayward Son" on Kansasin tunnetuin kappale.

## Kappaleet
#
#
#
#
#
#
#
#

### 2001-CD-version bonuskappaleet
#
#

## Kokoonpano
* Phil Ehart – rummut, patarummut, putkikellot, lyömäsoittimet
* Dave Hope – basso
* Kerry Livgren – syntetisaattori, piano, kitarat, lyömäsoittimet
* Robby Steinhardt – viulut, laulu, 
* Steve Walsh – urut, syntetisaattorit, vibrafoni, piano, laulu, lyömäsoittimet 
* Rich Williams – kitarat
Pataholm

**Pataholm** on entinen epäitsenäinen kauppala Ruotsissa. Pataholm sijaitsee Kalmarinsalmen länsirannalla Kalmarin läänissä ja Smålandin historiallisessa maakunnassa. Pataholmin epäitsenäinen kauppala ei muodostanut omaa kuntaansa, vaan se kuului osana Ålemin maalaiskuntaan. Epäitsenäinen kauppala liitettiin Ålemin kuntaan vuonna 1954, ja nykyään Pataholmin alue kuuluu Mönsteråsin kuntaan. Pataholm ei ole taajama eikä pientaajama.

Ruotsin vuoden 1950 väestönlaskennassa Pataholmin epäitsenäisen kauppalan maapinta-ala (ja samalla koko pinta-ala) oli 6 hehtaaria ja alueella oli 54 asukasta. Väestötiheys alueella oli siten 900,0 asukasta maaneliökilometriä kohti.

## Katso myös
* Epäitsenäinen kauppala

## Lähteet

## Aiheesta muualla
* Pataholm teoksessa *[[Nordisk familjebok]]* ("Uggleupplagan", 1904–1926)
Julebrus

**Julebrus** ("*joululimonadi*") on yhteisnimitys erilaisille norjalaisille limonadityypeille, joita perinteisesti on myyty joulunaikaan mutta joita nykyään on kauppojen valikoimissa lokakuusta tammikuuhun. Julebrus on usein punaista tai punaruskeaa, mutta sitä löytyy myös vihreänä ja keltaisena.

## Erilaisia julebrus-tyyppejä
* Arendal julebrus (kellanruskea)
* Berentsens julebrus
* Borg julebrus (punainen)
** Borg gyldne julebrus 
* CB julebrus (kellanruskea)
* Coca-Cola julebrus (punainen)
* COOP julebrus (punainen)
* E. C. Dahl julebrus
* Grans julebrus (punainen) 
** Grans julebrus med pæresmak
* Hamar og Lillehammer Julebrus (Ringnes, ruskea)
* Hansa julebrus
* Lerum julebrus (punainen)
* Mack julebrus
* Ringnes julebrus (punainen)
* Roma julebrus (punainen)
** Roma julebrus (ruskea)
** Roma julebrus (vähäkalorinen)
** Roma tradisjonelle juledrikk (ruotsalainen julemust, ruskea)  
* Rudolf og Nissens Julebrus (Oskar Sylte)
* Sørlandets julebrus (kellanruskea)
* Tom & Jerry-brus (tarjolla vuoden ympäri, punainen)
* Trio julebrus
* Trønder julebrus (Grans)
* Union julebrus (punainen)
* Aass julebrus (punainen)
Karlshamnin satama

**Karlshamnin satama** () on Ruotsin eteläosassa, Blekingen läänin Karlshamnin kunnassa sijaitseva satama. Rahtimääränsä puolesta se kuuluu Ruotsin kymmenen suurimman kauppasataman joukkoon. Satama-alue on jakautunut kuuteen, osin toisistaan erilliseen osaan. Sataman eri laiturien yhteispituus on 3 kilometriä.

Satamasta on säännöllinen DFDS Seaways -yhtiön laivalinja (ropax- tai ro-ro-aluksilla) Liettuan Klaipėdaan, Saksan Kieliin ja Venäjän Pietariin.

## Rahdin määrä

**Karlshamnin sataman vuosittainen rahtimäärä:**

## Lähteet

## Aiheesta muualla

*Sataman kotisivut   (karlshamnshamn.se)
*Alusten liikenteen seuranta (AIS)   (karlshamnshamn.se)
*Tietoa Karlshamn-Klaipėda -laivavuoroista  (dfdsseaways.se)
Notre Damen kellonsoittaja II

**Notre Damen kellonsoittaja II** (engl. *The Hunchback of Notre Dame II*) on vuonna 2002 vain VHS:nä ja DVD:nä julkaistu animaatioelokuva, joka on jatkoa vuonna 1996 julkaistulle *[[Notre Damen kellonsoittaja (vuoden 1996 elokuva)|Notre Damen kellonsoittajalle]]*. Hahmot perustuvat Victor Hugon romaaniin *[[Pariisin Notre-Dame]]*.

## Juoni
Quasimodo rakastuu ilkeän taikuri Sarouschin apulaiseen, Madellaineen. Madellaine on kuitenkin Sarouschin vallan alla, ja hän joutuu käyttämään Quasimodoa hyväkseen jotta rosvosirkuslaiset voivat varastaa arvokkaan kellon, La Fidelen. Tätä kelloa soitetaan Rakkauden juhlassa, jota vietetään elokuvan lopussa. Madellaine oppii rakastamaan Quasimodoa ja vapautuu Sarouschin vaikutusvallasta.

## Rooleissa

Suomenkielisen version ohjasi Markus Bäckman ja käänsi Jarkko Cairenius.
Oskarström

**Oskarström** on taajama ja entinen kauppala Halmstadin kunnassa Länsi-Ruotsissa. Oskarström kuuluu Hallandin lääniin ja Hallandin historialliseen maakuntaan. Paikkakunta sijaitsee Smålandista Halmstadiin virtaavan Nissan-joen varrella. Vuoden 2010 lopussa taajamassa oli 4 071 asukasta.

Oskarströmin taajaväkinen yhdyskunta perustettiin Enslövin ja Slättåkran maalaiskuntiin vuonna 1905. Vuonna 1947 Oskarström erottiin näistä kunnista omaksi kauppalakseen. Vuoden 1971 kuntauudistuksessa Oskarströmin kauppala muutettiin Oskarströmin kunnaksi, joka vuonna 1974 liitettiin nykyiseen Halmstadin kuntaan. Kauppalalla ei ollut käytössään vaakunaa.

Oskarströmin seurakunta kattoi kauppalan alueen ja se erotettiin Enslövin ja Slättåkran seurakunnista vuonna 1957. Oskarströmin seurakunta on edelleen olemassa.


Kuva:Hallands_län_1952_Oskarström.png|Kauppalan sijainti Hallandin läänissä vuoden 1952 kuntajaon mukaisessa kartassa.


## Väestönkehitys

## Lähteet
Aerodynamik (kappale)

**Aéro Dynamik** on saksalaisen konemusiikkiyhtyeen Kraftwerkin kappale vuoden 2003 albumilta Tour De France Soundtracks. Kappaleesta on tehty remixattu versio nimeltä *Aéro Dynamik (Intelligent Design Mix By Hot Chip)*. Single julkaistiin vuonna 2004.

## Kappaleet
### Single
#Aéro Dynamik (Kling Klang Radio Mix)
#Aéro Dynamik (Kling Klang Dynamix)
#Aéro Dynamik (Alex Gopher & Etienne De Crecy Dynamik Mix)
#Aéro Dynamik (Francois K Aéro Mix)

### Tour De France Soundtracks
#Prologue
#Tour De France Étape 1
#Tour De France Étape 2
#Tour De France Étape 3
#Chrono
#Vitamin
#Aéro Dynamik
#Titanium
#Elektro Kardiogramm
#La Forme
#Régéneration
#Tour De France

## Aiheesta muualla
* Aerodynamik discogs.com -sivustolla
Camilla Läckberg

**Jean Edith Camilla Läckberg Eriksson** (s. 30. elokuuta 1974) on ruotsalainen rikoskirjailija. Hän kirjoittaa Fjällbackaan sijoittuvia rikosromaaneja, joiden päähenkilöitä ovat kirjailija Erica Falck ja poliisi Patrik Hedström. Hänen kirjojansa on käännetty 37 eri kielelle. Myös Suomessa on esitetty hänen teoksiinsa pohjautuvia  *[[Fjällbackamorden]]-*televisioelokuvia.

Läckberg on ollut perustamassa Nobel-palkinnolle kilpailijaa, jonka jakaa Uusi akatemia, Den Nya Akademien, johon on liittynyt noin sata kulttuurialojen edustajaa. Palkinto jaetaan 10. joulukuuta, kuten Nobelin kirjallisuuspalkintokin on jaettu.

Läckberg on perustanut lääkäriaseman, jota hän markkinoi feministisin teemoin. Paheksuntaa on herättänyt esimerkiksi se että hän on ottanut markkinointiin avuksi yhden Ruotsin ensimmäisistä naislääkäreistä Hedda Anderssonin nimen ja kuvan jonka tarkoitus oli auttaa ja hoitaa köyhiä naisia ja lapsia. 

## Yksityiselämä

Läckberg on naimisissa kolmatta kertaa. Ensimmäisestä miehestään muusikko Micke Erikssonista hän erosi vuonna 2007. Heillä on kaksi lasta, poika ja tytär.

Läckbergin toinen aviomies oli Martin Melin vuosina 2010–2014. Melinin kanssa hänellä on vuonna 2009 syntynyt poika.

Läckbergin kolmas mies on häntä 12 vuotta nuorempi vapaaottelija Simon Sköld. Sköldin kanssa hänellä on vuonna 2016 syntynyt tytär. He avioituivat kesäkuussa 2017.

## Teokset
### Rikosromaanit
* 2003 – Isprinsessan (Jääprinsessa, 2006)
* 2004 – Predikanten (Saarnaaja, 2007)
* 2005 – Stenhuggaren (Kivenhakkaaja, 2008)
* 2006 – Olycksfågeln (Pahanilmanlintu, 2009)
* 2006 – Snöstorm och mandeldoft (Mantelintuoksua lumimyrskyssä, 2009)
* 2007 – Tyskungen (Perillinen, 2010)
* 2008 – Sjöjungfrun (Merenneito, 2011)
* 2009 – Fyrvaktaren (Majakanvartija, 2012)
* 2011 – Änglamakerskan (Enkelintekijä, 2013)
* 2014 – Lejontämjaren (Leijonankesyttäjä, 2015)
* 2017 – Häxan (Noita, 2017)
* 2021 – Box (Mentalisti, 2021. Yhdessä Henrik Fexeuksen kanssa)
* 2022 – Kult (Kultti, 2022. Yhdessä Henrik Fexeuksen kanssa)
* 2022 – Gökungen (Käenpoika, 2022)
* 2023 - Mirage (Kangastus, 2023. Yhdessä Henrik Fexeuksen kanssa)

### Muut kirjat
* 2008 – Smaker från Fjällbacka (ruokakirja, yhdessä Christian Hellbergin kanssa)
* 2011 – Super-Charlie (lastenkirja, kuvittaja Millis Sarri)
* 2011 – Fest, mat & kärlek (ruokakirja, yhdessä Christian Hellbergin kanssa)
* 2019 – Kultahäkki (alkuperäinen En bur av guld)
* 2020 – Hopeasiivet

## Lähteet

## Aiheesta muualla

* Camilla Läckbergin kotisivut
*
Jaakko ja Eerik Eriksson

**Jaakko** (1689–1739), kornetti, ja **Eerik Eriksson** (1695–1761), kersantti, olivat veljeksiä ja uskonnollisen liikkeen johtajia. 

## Perhetausta
Jaakko ja Erik Erikinpoika olivat Kälviän kirkkoherra Erik Esseviuksen poikia ja heillä oli lisäksi kaksi siskoa. Kaikki lapsista oli mystikkoja ja separatisteja. Sisarukset joutuivat pakenemaan isoavihaa Pohjois-Ruotsiin ja isä kuoli pakomatkalla Luulajassa.

## Ura karoliiniarmeijassa
Jaakko ja Erik palvelivat karoliiniarmeijassa suuren Pohjan sodan aikaan. Sotapalveluksesta isonvihan jälkeen erottuaan he asettuivat asumaan Kälviälle, josta he olivat kotoisin. 

### Böhmeläinen herätys
Jaakko Erikinpika oli mahdollisesti jo Turun opiskeluaikana liittynyt radikaalipietismiin, aikana jolloin Petter Schaeferin ryhmä oli myös voimissaan. Tärkeimmät hengelliset vaikutteet Erikinpojat saivat kuitenkin sodan aikana Etelä-Ruotsissa. Tuolloin veljekset tutustuivat Jakob Böhmen sekä filadelfialaisiksi kutsutun ryhmän johtajana John Pordagen kirjoituksiin.

## Separatistinen uskonliike

Sodan jälkeen veljekset palasivat kotiseudulleen Kälviälle. Pian paluunsa jälkeen he vetäytyivät ehtoollisyhteydestä ja ajautuivat riitoihin Kälviän uuden kirkkoherran kanssa. Isänsä kuoleman jälkeen pojilla ei ollut enää oikeutta asua pappilassa, joten he asettuivat perimälleen Penttilän tilalle, joka oli ollut autiona koko sodan ajan. Penttilästä käytiin kauppaa Tukholmaan, minkä lisäksi tila toimi kestikievarina. Yhteydet Tukholmaan pitivät myös Erikinpoikia mukana maailman tapahtumista.

### Oikeudenkäynti ja maastakarkoitus
Erikinpoikia vastaan  tehtiin valitus vuonna 1724 ja heitä vastaanaloitettiin oikeudenkäynti kirkon järjestyksen ja opin halveksemisesta, mikä johti lopulta heidän ja kannattajien maastakarkoitukseen. Erikinpojat myivät omaisuutensa ja lähtivät ensin syksyllä 1733 Tukholmaan. Pääkaupungin radikaalien parissa he nousivat nopeasti keskeiseen asemaan ja saivat uusia kannattajia. 

## Euroopanmatka
Erikinpoikien useita kymmeniä jäseniä käsittänyt kannattajajoukko lähti kesällä 1734 purjehtimaan kohti Tanskaa ja sieltä Amsterdamiin. Joukossa oli myös Tukholman suomalaisen seurakunnan entinen kappalainen Johan Kranck, joka oli edellisenä talvena eronnut virastaan. Erikinpoikien etsimää uutta asuinsijaa ei kuitenkaan löytynyt, mikä johtui mm. siitä, etteivät he suostuneet vannomaan uskollisuudenvalaa.

## Skevikiläisyys
Erikinpojat palasivat vuonna 1745 takaisin Ruotsiin, missä heidän sallittiin asettua Tukholman saaristoon. Saaristossa he asettuivat Värmdöhön Skevikin taloon, minkä vuoksi Erikinpoikien liikettä on kutsuttu myös *skevikiläisiksi*.
Vähitellen Erikinpoikien seurakunta kuitenkin kuihtui, sillä uusia jäseniä ei enää tullut.

## Katso myös
* Erikinpoikien uskonliike
* Karoliiniarmeijan herätys

## Lähteet
* 
* 

### Viitteet
Moshulu

**Moshulu** on vuonna 1904 rakennettu purjelaiva, joka oli Eriksonien purjelaivaston suurin nelimastoparkki. Aluksen nimi oli aluksi *Kurt*. Erikson osti teräsparkki *Moshulun* vuonna 1935 ja käytti sitä vehnän kuljetukseen Australiasta. Alus oli vuosina 1961-1970 Suomen valtion omistuksessa. Se on nähtävissä Philadelphiassa.

Alus vilahtaa Hollywood-elokuvissa ”Rocky” ja ”Kummisetä II”.

## Kirjallisuutta
*

## Lähteet

## Aiheesta muualla
*Moshulu-purjelaivan virallinen sivusto
*Kurt, Sailing Ships; Fredrik Sandström 
*Moshulu, Jukka Mikkola
Puuvillatehtaitten Myyntikonttori

**Puuvillatehtaitten Myyntikonttori Oy** eli **PMK** oli suomalaisten puuvillaa jalostavien tehtaiden yhteinen markkinointiyhtiö, joka toimi vuodesta 1932 vuoteen 1975. Kirjainlyhennettä PMK käytettiin myös monien yhtiön markkinoimien suomalaisten puuvillakangastuotteiden tuotemerkkinä.
## Historiaa
1910-luvun lopulla Tampereen tekstiilitehtaat kärsivät ensimmäisen maailmansodan ja Tampereen valtauksen aiheuttamasta puuvillapulasta. Jo 1905 suomalaiset tekstiiliyritykset olivat aloittaneet yhteistyön kilpailussa tuontitekstiilejä vastaan. Sen pohjalta syntyi Helsinkiin vuonna 1932 Puuvillatehtaitten Myyntikonttori eli PMK, jonka perustajina olivat viisi suurta tekstiilitehdasta: Finlayson, Forssa Oy, Tampereen Pellava, Porin Puuvilla ja Vaasan Puuvilla. Vuonna 1937 valmistui Tampereelle suuri keskusvarasto, ja myös myyntiorganisaatio siirtyi sinne Helsingistä.   

Puuvillatehtaiden Myyntikonttori myi kaikenlaisia tekstiilitehtaiden tuotteita sisustuskankaista nenäliinoihin. PMK osallistui messuille, julkaisi myyntiä tukevaa markkinointiviestintämateriaalia kauppoihin ja toteutti isoja mainoskampanjoita. 1950-luvulta alkaen PMK julkaisi myös omaa Tilkku-Tiina-lehteä. Vuonna 1975 PMK:n toiminnan katsottiin käyneen tarpeettomaksi, ja kukin tehdas jatkoi markkinointia itsenäisesti.

## Lähteet

## Aiheesta muualla
*PMK:n lehtimainos vuodelta 1960 Mainosmuseo-sivustolla
Vapautettu rakastaja

**Vapautettu rakastaja** () on *[[Mustan tikarin veljeskunta]]* -kirjasarjan yhdeksäs osa, jonka on kirjoittanut J. R. Ward (eli Jessica Bird). Kirja julkaistiin englanniksi vuonna 2011, ja se ilmestyi suomeksi 2012. Kirja kertoo Paynen ja Manuel Manellon tarinan.

## Juoni
Kirjurineitsyen pyhäköstä ihmisten maailmaan tullut Payne on hengenvaarassa selkänikaman murtuman vuoksi eikä hän ehkä koskaan pysty enää kävelemään. Ajatus halvaantumisesta on raskas naaraalle, joka rakastaa taistelemista. Vampyyrit ovat toivottomia, joten paikalle hälytetään kirurgi ihmisten maailmasta Manuel Manello, Jane Whitcombin entinen kollega, joka kuuluu Caldwellin parhaimmistoon. Manny ja Payne eivät tienneet mitä odottaa, mutta pian kaksikon välillä alkaa räiskyä. Paynen veljellä Vishousilla on omat haamunsa taakkanaan. Lisäksi hänellä ja hänen shellanillaan Janella on selvittettäviä asioita keskenään. Samaan aikaan vanhassa maassa asustellut vampyyrisoturi Xcor ilmestyy Caldwelliin sotureidensa kanssa. Xcor kantaa edelleen kaunaa vampyyrille, joka surmasi aikoja sitten *Bloodletterin*. Qhuinnin ja Blayn välinen draama jatkuu.
Uudestisyntynyt rakastaja

**Uudestisyntynyt rakastaja** () on *[[Mustan tikarin veljeskunta]]* -kirjasarjan kymmenes osa, jonka on kirjoittanut J. R. Ward (eli Jessica Bird). Kirja julkaistiin englanniksi vuonna 2012, ja se ilmestyi suomeksi samana vuonna. Kirja kertoo Tohrmentin ja No'Onen tarinan.

## Juoni

Tohrment suree edelleen kuollutta shellaniaan, mutta langennut enkeli Lassiter haluaa Tohrmentin jatkavan eteenpäin. Tohr saa kuulla Wellsien olevan eräänlaisessa välitilassa, Haipun ja Dhunhdin välissä, ja uhkaa myös jäädä sinne, mikäli soturi jatkaa rypemistään surussa. Paynen palvelijana toiminut No'One kotiutuu samalla kovaa vauhtia veljeskunnan kartanoon ja haluaa olla avuksi taloustöissä, mistä doggenit ovat kauhistuneita. Tohrmentin ja naaraan tiet kohtaavat, ja pienin askelin he lähentyvät toisiaan. Tohrment yrittää auttaa Wellsien haipuun No'Onen avulla, mutta vasta lopussa hän tajuaa, mitä eteenpäin meneminen vaatii. Tohrment antaa kovia kokeneelle naaraalle uuden nimen, Autumn. Xcor juonii samaan aikaan Wrathin päänmenoksi. Sekä Xcor että Throe kohtaavat kauniin Laylan, johon molemmat soturit rakastuvat. Toinen heistä saisi vastakaikua, jos Laylalla olisi siihen mahdollisuus. Vihollisen kanssa veljeily ei kuitenkaan ole sallittua. Johnin ja Xhexin suhteessa on suuria ongelmia.
Jorma Erkama

**Jorma Erkama**, vuoteen 1929 **Berkán** (11. tammikuuta 1912 Mikkeli – 31. heinäkuuta 1986) oli suomalainen biokemisti. 

Jorma Erkaman vanhemmat olivat Kaarlo August Erkama ja Lovisa (Lulu) Paavolainen ja puoliso vuodesta 1944 Tellervo Jortikka. Ylioppilaaksi Erkama tuli 1929 ja valmistui filosofian kandidaatiksi 1934, diplomi-insinööriksi 1938 ja filosofian lisensiaatiksi 1947. Filosofian tohtoriksi hän väitteli 1949. Erkama toimi Teknillisen korkeakoulun tutkimusassistenttina 1935–1936 ja 1938 ja Kemiantutkimussäätiön laboratorioassistenttina 1940–1948. Helsingin yliopiston dosentti hän oli vuodesta 1948. Helsingin yliopiston professori Erkama oli 1950–1975.

## Lähteet
McDonnell F2H Banshee

**McDonnell F2H Banshee** on yhdysvaltalainen Yhdysvaltain laivaston lentotukialuskäyttöön tarkoitettu suihkuhävittäjä.

Koneen ensilento tapahtui 11. tammikuuta 1947.

Aikana, jolloin hävittäjälentokoneet kehittyvät hyvin nopeasti, tämäkin konetyyppi poistettiin suhteellisen lyhyen käyttöiän jälkeen. Kanadan laivaston ilmavoimat käytti tyyppiä vuoteen 1962. Se oli ainut muu käyttäjä tälle tyypille, USN:n ohella. *Banshee*n siipimuoto oli suoralla johtoreunalla oleva trapetsisiipi, joka oli myös F7F Tigercatissa. Laivastohävittäjän lento-ominaisuuksille on eduksi, mikäli kone on hyvin hallittavissa alhaisilla nopeuksilla - kuten laskeutuessa lentotukialukselle. Konetyyppi osallistui Korean sotaan.

## Tekniset tiedot

## Lähteet
*http://historywarsweapons.com/f2h-banshee/ 
*http://www.vfa41.navy.mil/banshee.html 
*http://www.netti.fi/halle/planes/usa/f-2.htm 

### Viitteet
Erotussuppilo

**Erotussuppilo** on laboratorioväline, jolla voidaan erottaa kaksi toisiinsa liukenematonta liuosta toisistaan. Nesteet eroavat päällekkäisiksi kerroksiksi ja tiheämpi liuos asettuu suppilon pohjalle ja se voidaan hanan kautta laskea ensin ulos.

Erotussuppilossa on irroitettava hana, korkki ja yleensä tiivisteet. Erotussuppilot ovat yleensä borosilikaattilasia, jossa lämpölaajenemiskerroin on pieni, ja sillä voi tällöin käsitellä kuumiakin aineita. Erotussuppilo kiinnitetään yleensä kouralla statiiviin.

## Lähteet
Mustan tikarin veljeskunta: Sisäpiirin tietoa

**Mustan tikarin veljeskunta: sisäpiirin tietoa** () on *[[Mustan tikarin veljeskunta]]* -kirjasarjan käsikirja, jonka on kirjoittanut J. R. Ward (eli Jessica Bird). Kirja julkaistiin englanniksi vuonna 2008, ja se ilmestyi suomeksi vuonna 2013.

Käsikirja on julkaistu Varjeltu rakastaja -kirjan jälkeen, joten se spoilaa kuutta ensimmäistä kirjaa. Kirjasta löytyy muun muassa hauskoja veljien haastatteluja, Wardin mietteitä kirjojen kirjoittamisesta, speksit kuudesta ensimmäisestä kirjasta, parhaita lainauksia, poistettuja kohtauksia sekä novelli nimeltään Father Mine, joka kertoo Bellasta ja Zsadistista.

## Lähteet
Kölnin joulumarkkinat

**Kölnin joulumarkkinat** on perinteinen joulunalusajan tapahtuma Kölnissä Saksassa. Markkinoilla myydään paikallisia käsiteollisuustuotteita ja joulukoristeita ja lauletaan joululauluja.

Kölnin joulumarkkinoilla kävi vuonna 2008 yli neljä miljoonaa kävijää.

Markkinapaikoista vanhin on Enkelimarkkinat Neumarktissa kaupungin keskustassa. Muita markkinapaikkoja ovat katedraalin tienoo, satama ja Alter Markt kaupungintaloa vastapäätä sekä Rudolfplatzin satumarkkinat. 

## Lähteet

## Aiheesta muualla